b'\n_START_ARTICLE_\nCryptolaemus montrouzieri\n_START_SECTION_\nRazvojni cikel\n_START_PARAGRAPH_\nOdrasle samice le\xc5\xbeejo jaj\xc4\x8deca v kolonije u\xc5\xa1i v jaj\xc4\x8dne ali kokonaste mase, v vsako po eno jaj\xc4\x8dece, obi\xc4\x8dajno po 10 jaj\xc4\x8dec na dan. Iz jaj\xc4\x8dec se izle\xc5\xbeejo male li\xc4\x8dinke, pora\xc5\xa1\xc4\x8dene z belimi volnatimi izrastki in so na videz podobni volnatim u\xc5\xa1em. Larve zrastejo do dol\xc5\xbeine 10 mm in v svojem \xc5\xbeivljenjskem ciklusu pojedo do 250 larv, u\xc5\xa1i ali njihovih jaj\xc4\x8dec. Larve se razvijajo pribli\xc5\xbeno 3 tedne, odrasle \xc5\xbeivali pa en mesec.\n_START_SECTION_\nUporaba v hortikulturi\n_START_PARAGRAPH_\nCryptolaemus montrouzieri se ne more razviti v kolonijah dolgoroge volnate u\xc5\xa1i (Pseudococcus longispinus), ker potrebuje za izleganje jaj\xc4\x8dec volnate kokone, ta pa izle\xc5\xbee \xc5\xbee razvite li\xc4\x8dinke. Pri napadanju kolonij volnate u\xc5\xa1i najprej napade mlade li\xc4\x8dinke in hitro zdesetka ve\xc4\x8dje populacije u\xc5\xa1i. Vseeno ni priporo\xc4\x8dljiva uporaba te polonice za uni\xc4\x8devanje drugih \xc5\xa1kodljivcev, ker lahko pride do navzkri\xc5\xbenega uni\xc4\x8devanja raznih zajedavcev.'